Lēmums

**Strāvas elementu iegāde**

(identifikācijas Nr. PSKUS 2017/48)

 (*Iepirkums tiek rīkots Publisko iepirkumu likuma 9.panta noteiktajā kārtībā*)

Rīga 2017.gada 18.jūlijā

Iepirkuma komisija, izveidota ar VSIA “Paula Stradiņa klīniskā universitātes slimnīca” 2017.gada 24.marta rīkojumu Nr.11-10/31 „Par iepirkuma komisijas izveidi iepirkumam “Strāvas elementu iegāde” ar 27.04.2017. rīkojuma grozījumiem Nr.11-10/50.

**Komisijas sastāvs:**

|  |  |
| --- | --- |
| Komisijas priekšsēdētājs: | **Toms Bērziņš –** Medicīnas tehnoloģiju daļas vadītājs |
| Komisijas locekļi: | **Elīna Rostoka –** Medicīnas uzturēšanas nodaļas vecākā medicīnas ierīču speciāliste/fiziķe;**Lāsma Vītoliņa** – Iepirkumu daļas iepirkumu procesu koordinatore |

1. **Pasūtītājs** – VSIA “Paula Stradiņa klīniskā universitātes slimnīca”, reģ. Nr. 40003457109, Pilsoņu iela 13, Rīga, LV-1002.
2. **Iepirkuma identifikācijas numurs** – PSKUS 2017/48.
3. **Piedāvājuma izvēles kritērijs**: saskaņā ar PIL 51.panta otro daļu – saimnieciski visizdevīgākais piedāvājums. Iepirkuma komisija vērtē katras iepirkuma priekšmeta daļas pozīciju atsevišķi, piešķirot punktus pēc formulas:

$$Vērtējums= \frac{Kapacitāte}{Vienības cena}\*Koeficients$$

1. **Pretendenti, kas iesniedza piedāvājumus un piedāvātās vērtējamās cenas EURbez PVN:**

|  |  |  |  |
| --- | --- | --- | --- |
| Nr.p.k. | Piedāvājuma iesniegšanas datums un laiks | Pretendenta nosaukums | Piedāvātā kopējā cena EUR bez PVN par katru iepirkuma priekšmeta daļu atsevišķi |
| 1. | 22.05.2017.Plkst. 08:28 | SIA “DDT” | iepirkuma priekšmeta 1.daļa - 15 023,56 |
| 2. | 22.05.2017.Plkst. 08:58 | SIA “JCI” | iepirkuma priekšmeta 1.daļa – 27 256,00iepirkuma priekšmeta 2.daļa – 4 419,00 |
| 3. | 22.05.2017.Plkst. 09:15 | SIA “BMS-Baltijas Marketing Serviss” | iepirkuma priekšmeta 1.daļa – 17 598,26 |
| 4. | 22.05.2017.Plkst.09:50 | SIA “North Technology Group” | Iepirkuma priekšmeta 1.daļa – 14 581,60Iepirkuma priekšmeta 2.daļa – 4 525,20 |

1. **Noraidītie pretendenti un to noraidīšanas iemesli saskaņā ar PIL 9.panta astoto daļu**: nav
2. **Lēmuma pieņemšanas datums**: 18.07.2017.
3. **Pretendents, kuram piešķirtas līguma slēgšanas tiesības un pamatojums piedāvājuma izvēlei**:
	1. Iepirkuma komisija par saimnieciski visizdevīgāko piedāvājumu katrā iepirkuma priekšmeta daļā atsevišķi atzīst:
* iepirkuma priekšmeta 1.daļā Baterijas – SIA “DDT” – iegūtais punktu skaits – 11692.56;
* iepirkuma priekšmeta 2.daļā Akumulatori – SIA “North Technology Group” – iegūtais punktu skaits - 1148.47
	1. Saskaņā ar nolikuma 3.4. un 13.7.2.punktu un iepirkuma komisijas izvērtējumu, līguma slēgšanas tiesības katrā iepirkuma priekšmeta daļā atsevišķi tiek piešķirtas:
* iepirkuma priekšmeta 1.daļā *Baterijas* - SIA “DDT”, reģistrācijas Nr.40003333449, līgumu slēdzot par pasūtītāja plānotajiem finanšu līdzekļiem 20 000,00 EUR bez PVN;
* iepirkuma priekšmeta 2.daļā *Akumulatori* – SIA “North Technology Group”, reģistrācijas Nr.50103418631, līgumu slēdzot par pasūtītāja plānotajiem finanšu līdzekļiem 5 000,00 EUR bez PVN.
	1. Saskaņā ar nolikuma noteikumiem, tehniskajā un finanšu piedāvājumā norādītajiem apjomiem ir informatīvs raksturs.
	2. Iepirkuma līgums tiks slēgts uz 48 (četrdesmit astoņiem) mēnešiem vai līdz brīdim, kad summa par piegādēm būs sasniegusi pasūtītāja plānotos finanšu līdzekļus katrā iepirkuma priekšmeta daļā atsevišķi.
	3. Nepiešķirt līguma slēgšanas tiesības SIA “JCI” iepirkuma priekšmeta 1.daļā *Baterijas*, jo pretendenta piedāvājums šajā iepirkuma priekšmeta daļā nav saimnieciski izdevīgākais piedāvājums.
	4. Nepiešķirt līguma slēgšanas tiesības SIA “JCI” iepirkuma priekšmeta 2.daļā *Akumulatori*, jo pretendents ar 18.07.2017. komisijas lēmumu ir izslēgts no turpmākās dalības šajā iepirkuma priekšmeta daļā kā neatbilstošs tehniskās specifikācijas 2.5.pozīcijas 2.5.2.prasībai - prasībai *Izmērs: 134x35x61 mm* pretendents ir piedāvājis “134x35x61”, bet iesniegtajos informatīvajos materiālos izmēri norādīti “125x33x60”. Pretendents skaidrojumā norāda, ka tehniskajā piedāvājumā ir pieļauta pārrakstīšanās kļūda un akumulatora piedāvātie izmēri šai prasībai ir 125x33x60. Pretendents skaidrojumā ir norādījis, ka ir piedāvāts ekvivalents attiecībā uz jaudu (Ah). Ņemot vērā to, ka iepirkuma ietvaros nav paredzēts, ka pretendents var piedāvāt ekvivalentus, bet gan pasūtītājs tehniskajā specifikācijā ir izvirzījis konkrētus tehniskos lielumus, pretendenta piedāvājums šajā pozīcijā nav atbilstošs izvirzītajām prasībām.
	5. Nepiešķirt līguma slēgšanas tiesības SIA “BMS-Baltijas Marketing Serviss” iepirkuma priekšmeta 1.daļā *Baterijas*, jo pretendents ar 18.07.2017. komisijas lēmumu ir izslēgts no turpmākās dalības šajā iepirkuma priekšmeta daļā kā neatbilstošs tehniskās specifikācijas 1.13.pozīcijas 1.13.1.prasībai - prasībai *Kapacitāte: ne mazāka kā 1100 mAh* pretendents piedāvājis “540”; arī informatīvajos materiālos kapacitāte piedāvātajai precei norādīta “540 mAh”. Līdz ar to pretendenta 1.13.pozīcijā piedāvātā prece neatbilst tehniskajā specifikācijā izvirzītajām prasībām.
	6. Nepiešķirt līguma slēgšanas tiesības SIA “North Technology Group” iepirkuma priekšmeta 1.daļā *Baterijas*, jo pretendents ar 18.07.2017. komisijas lēmumu ir izslēgts no turpmākās dalības šajā iepirkuma priekšmeta daļā - iepirkuma komisija lūdza skaidrojumu par iepirkuma priekšmeta 1.daļas Baterijas tehniskās specifikācijas 1.13.pozīcijas 1.13.1.prasību Kapacitāte: ne mazāka kā 1100 mAh – pretendents piedāvājis “2800”, bet iesniegtajos informatīvajos materiālos norādīts, ka kapacitāte ir “420mAh”. Pretendents savā skaidrojumā norāda, ka piedāvājumā iesniegtajos tehniskajos dokumentos ir kļūda un piedāvājumā ir pievienota baterijas Rocket R6 AA Zinc-Carbon specifikācija nevis Rocket R6 Super HD AA Alkaline baterija.

Sākotnējā iesniegtajā piedāvājumā pretendents kā preces modeli ir norādījis R6P-E100-V, iesniedzot arī šī modeļa informatīvos materiālus bet, sniedzot skaidrojumu, pretendents apliecina, ka piedāvā preci Rocket R6 Super HD AA Alkaline, pievienojot arī šīs preces informatīvos ražotāja materiālus.

Iepirkuma komisija, izvērtējot pretendenta sniegto skaidrojumu, konstatē, ka pretendents ir veicis sākotnējā piedāvājuma maiņu. Pretendents ir tiesīgs papildināt un atsaukt savu piedāvājumu līdz nolikumā noteiktajam piedāvājumu iesniegšanas termiņam. Pēc piedāvājumu termiņa iesniegšanas beigām pretendents ir tiesīgs skaidrot iepirkuma komisijas konstatēto attiecībā uz tā iesniegto piedāvājumu, nemainot to.

Iepirkuma komisijas lēmumu var pārsūdzēt Administratīvās rajona tiesas attiecīgajā tiesu namā pēc pieteicēja juridiskās adreses 1 (viena) mēneša laikā no šī lēmuma spēkā stāšanās dienas Administratīvā procesa likumā noteiktajā kārtībā.